OpenLLM-France/wikimedia huggingface dataset:
# Dino Campana

Dino Campana (1885-1932) va ser un poeta italià famós pels seus Cants Òrfics, on relata un viatge líric que resumeix el seu desig de fugir del món per dedicar-se només a l'art, en una línia similar a Baudelaire o Rimbaud. Els poemes estan plens d'elements onírics i figures romàntiques d'éssers marginals. Destaca també l'epistolari amb la seva estimada, Sibilla Aleramo, també escriptora.

## Obres

* Canti Orfici (1914)
* Inediti (1941)
* Taccuino (1949)
* Taccuineto faentino (1960)

## Referències

* ↑ «Dino Campana». Gran Enciclopèdia Catalana. Barcelona: Grup Enciclopèdia Catalana.
# Jiangxia chaotoensis

Jiangxia chaotoensis és una espècie de mamífer mesonic extint de la família dels mesoníquids. Visqué durant el període Paleocè. Se n'han trobat restes fòssils a la província xinesa de Jiangxi.

## Referències

* ↑ Zhang, Zheng i Ding, 1979, p. 1.

## Bibliografia

* Zhang, Y.; Zheng, J.; Ding, S. «Mesozoic and Cenozoic Red Beds of South China» (en anglès), 1979.
# Lindisfarne

Lindisfarne, també anomenat Holy Island, és una illa de marea a la costa nord oriental d'Anglaterra, que està connectada a la terra ferma de Northumberland per un camí que les marees tallen dues vegades al dia. En el cens de 2001 tenia una població habitual de 162 persones. A Lindisfarne va haver la primera ràtzia coneguda dels vikings sobre sòl britànic el 8 de juny de 793, data que se sol considerar l'inici de l'era vikinga.

## Etimologia

En anglès antic significa '[illa] dels que viatgen des de Lindsey', cosa que indica que l'illa fou ocupada per habitants del Regne de Lindsey, o que els seus habitants en serien originaris.

## Referències

* ↑ Sprague, Martina. Norse Warfare (en anglès). Hippocrene Books, 2007, p. 10. ISBN 0781811767.
# Albano

«Albano» té aquests significats:
* Toponímia:
** Albano di Lucania, municipi a la província de Potenza.
** Albano Laziale, municipi a la província de Roma.
** Albano Sant'Alessandro, municipi a la província de Bèrgam.
** Albano Vercellese, municipi a la província de Vercelli.
** Llac Albano, llac prop de Roma.
** Seu suburbicària d'Albano, seu de l'Església Catòlica sufragània de la Diòcesi de Roma, ubicada en la regió eclesiàstica Laci.
* Biografies:
** Casimiro Albano Pereira de la Cruz, sacerdot, patriota, diputat i senador xilè.
** Juan Albano Pereira de la Cruz, patriota, diputat i senador xilè.
** Lou Albano, lluitador professional, entrenador i actor italiano-estatunidenc.
** Pablo Albano, tenista argentí.
** Al Bano, cantant italià, parella de Romina Power.
** Albano Dante Fachin Pozzi, polític català d'origen argentí.
# Prototeris

Els prototeris (Prototheria, 'primeres bèsties' en grec) són la subclasse de mamífers a la qual pertanyen els monotremes.
Molts dels animals d'aquesta subclasse visqueren al Cretaci i a principis del Cenozoic i estan tots extints llevat dels monotremes, els únics mamífers que ponen ous, dels quals es coneixen cinc espècies vives: l'ornitorrinc i les quatre espècies d'equidnes.
Com que els monotremes són l'únic ordre que hi ha actualment a la subclasse dels prototeris, podria semblar un xic redundant. Nogensmenys, sempre és possible que es trobin fòssils que situïn criatures d'algun altre ordre en aquest grup i el tàxon Prototheria se sol fer servir en contraposició amb dues altres subclasses, Metatheria i Eutheria. Aquestes tres subclasses (Prototheria, Metatheria i Eutheria) volen dir «primeres bèsties», «bèsties intermèdies» i «bèsties vertaderes». Thomas Huxley fou el primer a proposar aquests noms. Hom agrupa sovint els metateris i els euteris com a magnordres de la subclasse dels teris.

## Filogènesi

El següent és un cladograma simplificat dels prototeris, basat en els treballs de McKenna i Bell i Kielan-Jaworowska et al.:
| Prototheria | †Shuotheriidae †Pseudotribos †Shuotherium Australosphenida †Ausktribosphenidae †Bishops †Ausktribosphenos †Henosferidae †Henosferus †Ambondro †Asfaltomylos Monotremata |

## Referències

* ↑ McKenna, M.C., y Bell, S.K. (1997), Classification of Mammals Above the Species Level., Columbia University Press, New York. 0-231-11013-8.
* ↑ Kielan-Jaworowska, Z. & Hurum, J. H., 2001: Phylogeny and systematics of multituberculate mammals. Palaeontology: Vol. 4
* ↑ Kielan-Jaworowska, Z., Cifelli, R. L. & Luo, Z.-X., 2004: Mammals from the Age of Dinosaurs – origins, evolution, and structure. Columbia University Press, Nova York, 2004
# Castellare-di-Mercurio

Castellare-di-Mercurio (en cors U Castellà di Mercuriu) és un municipi francès, situat a la regió de Còrsega, al departament d'Alta Còrsega. L'any 1999 tenia 25 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 66 | 90 | 45 | 38 | 29 | 25 |

## Administració

Llista d'alcaldes :
| Període | Identitat | Partit | Qualitat |
| 2001- | Mathieu Giudicelli | | |
# Digil

Digil és un clan de la confederació dels Rahanweyn. Els digil són principalment agricultors (els principals cultius són el plàtan, la canya de sucre, la melca, fruites i sèsam) encara que també crien vaques i camells que els proporcionen carn, llet i pells. Viuen a la part sud-oest de Somàlia, més aviat a la zona propera a la costa, en cases rodones amb parets de fang i teulada cònica de palla. Algunes vegades se'ls considera un clan separat dels Rahanweyn.
Els digil van tenir molt de contacte amb els mercaders àrabs i perses; després van patir les incursions dels pobles somalis dels nord i des del segle xvi dels oromos. Es van oposar a la colonització italiana.
El 1960 van perdre poder polític que va bascular cap al nord on els britànics havien establert un sistema educatiu que havia produït els principals quadres. Després del 1991 els interessos dels digil els defensa l'Exèrcit de la Resistència Rahanweyn.

## Vegeu també

* Digil (llengua)

## Referències

* ↑ Somalia: The Tunni ethnic group, including regions where its members reside; treatment by society, authorities and Al Shabaab; relationship with other clans (2012-December 2014)
* ↑ WHO ARE THE DIGIL & MIRIFLE CLAN IN SOMALIA
* ↑ Clanes Digil y Rahanwayn
* ↑ Ioan M. Lewis. Blood and Bone: The Call of Kinship in Somali Society, 1994, p.138-140.
* ↑ Mohamed Haji Mukhtar. «Reewin i Reewin Resistence Army». A: Historical Dictionary of Somalia, p. 188-189.
# Janko Matúška

Janko Matúška (Dolný Kubín, 10 de gener de 1821 - ibídem, 11 de gener de 1877) fou un poeta i escriptor eslovac.
És cèlebre per ser l'autor de l'himne nacional d'Eslovàquia: Nad Tatrou sa blýska.

## Obra
### Poesia

* 1844 - Nad Tatrou sa blýska
* Púchovská skala
* Svätý zákon
* Hrdoš
* Sokolíček plavý
* Preletel sokolík nad tichým Dunajom
* Slepý starec
* Po dolinách
* Vzdychy spod Lysice
* Kozia skala

### Prosa

* Zhoda liptovská (conte)

### Teatre

* 1846 - Siroty

## Reculls

* 1921 - Janka Matúšku Zobrané spisy básnické
* 1971 - Piesne a báje, tria de poesia, prosa i teatre
# Lindon

«Lindon» té aquests significats:
* Lindon (Terra Mitjana), terra al nord-oest de la Terra Mitjana que queda entre les Muntanyes Blaves i el Mar en la ficció de J.R.R. Tolkien
* Lindon (Utah), població dels Estats Units a l'estat de Utah
* Vincent Lindon (Boulogne-Billancourt, 1959), actor, director i guionista francès
# Albania

* No s'ha de confondre amb Albània.
Albania és un municipi de Colòmbia al departament de la Guajira amb 13.315 habitants al 2015. Limita pel nord i est amb el municipi de Maicao i Veneçuela; pel sud amb Fonseca, i al sud-oest amb Hatonuevo; a l'oest amb Riohacha i Hatonuevo. Fundat com a municipi el 19 de març del 2000, des del 2016 el seu alcalde és Pablo Parra Cordoba. Aquest municipi és en una gran conca sedimentària de carbó, que és explotada pel conglomerat d'empreses trans-nacionals El Cerrejón; a més està constituït per un terreny pla entre la plana al·luvial del riu Ranchería, i també pels territoris elevats del flanc occidental de la Serranía del Perijá i els vessants orientals de la Sierra Nevada.

## Notes

* ↑ «Resultados y proyecciones (2005-2020) del censo 2005».
* 1 2 Nuestro municipio Albania, Alcaldía
* 1 2 «Información general de Albania».

## Enllaços externs

* http://www.albania-laguajira.gov.co/ Arxivat 2018-04-21 a Wayback Machine.
* http://www.camaraguajira.org
Viccionari
# De Amore

De Amore és l'obra més coneguda d'Andreu el Capellà, fou escrita el segle xii, entre els anys 1174 i 1186 a petició de Maria de Champagne. Aquesta obra és considerada un manual d'interpretació de l'amor cortès que dona a conèixer l'amor com a nucli central de a vida medieval.
Andreu el Capellà, divideix el seu tractat d'amor en tres llibres, enfocant el tema de forma pareguda a l'Ars Amandi d'Ovidi, obra basada en la seducció de l'època romana i en el qual Andreu el Capellà es va inspirar.
L'autor divideix l'obra en tres llibres:

## Primer llibre

En el primer llibre hi trobem la introducció al tractat de l'amor. L'autor comença definint el que ell considera que és l'amor, origen de la cortesia i del bé, ens proposa una visió de les manifestacions de l'amor cortès, amor passional inspirat bàsicament en la bellesa femenina que desemboca cap a un desig obsessiu a través dels sentits. Analitza les estratègies, lleis i principis de l'amor, en forma de tractat necessari per a comprendre i conèixer les característiques principals de l'amor cortès.

## Segon llibre

En el segon llibre s'hi exposa com mantenir l'amor. Exposa tot allò que és necessari una vegada iniciat el procés amorós, per a mantenir i conservar, a més a més de com s'ha de fet per augmentar-lo, també avisa dels perills de la desaparició de l'amor i les formes d'evitar que això succeeixi. Aquest segon llibre, és el més important dels tres pel seu con tingut, ja que recull els pilars essencials de l'amor cortès i tot allò que han de dur a terme els amants.

## Tercer llibre

En el tercer Llibre es reflecteix la reprovació. És contradictori amb els dos primers llibres, ja que l'autor condemna i rebutja el que s'hi ha exposat. Descriu a la dona com un ésser menyspreable, enfocat des d'un punt de vista misògin, cerca dificultar l'afecte natural que tenen els homes cap a les dones.

## Bibliografia

* Jordi, Cerdà «Qüestions preliminars». UOC.
* Andrés, El Capellán. Libro del amor cortés. Pedro Rodriguez Santidrián. Madrid 2006: Alianza.
# Pritxtovski

Pritxtovski - Причтовский (rus) és un khútor de la República d'Adiguèsia, a Rússia. Es troba a la vora esquerra del Bélaia, afluent del riu Kuban. És a 3 km a l'est de `Tulski i a 10 km al sud de Maikop.
Pertany al possiólok de Sovkhozni.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Estructura dels districtes electorals del raion de Maikop (en rus)
# Castellar de la Muela

Castellar de la Muela és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 63 | 55 | 37 | 42 | |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# DigiKam

DigiKam és una aplicació per a importar, editar i gestionar fotografies digitals que permet organitzar i analitzar biblioteques d'imatges. Elaborat amb Qt, forma part de KDE, és multiplataforma i de codi obert.

## Característiques

És multiplataforma, disponible per a Windows, MacOs i Linux. Compatible amb tots els formats d'imatge més habituals. Permet organitzar col·leccions d'imatges mitjançant carpetes, per data o amb Tags (etiquetes). Amb els plugins incorporats permet exportar àlbums a 23hq, Facebook, Flickr, Gallery2, Google Earth, SmugMug, Piwigo, Simpleviewer, gravar-los en un CD o crear galeries web. Ofereix diverses opcions d'edició d'imatges de metadades i geodades, essent una eina ràpida per a la publicació de fotografies. També pot realitzar edicions simples de les fotografies; importar vídeos sense processar i ofereix la possibilitat d'augmentar les seves funcionalitats.

## Història

En la versió 7.0 es va introduir el reconeixement de rostres, inclús d'animals.
La versió 8.0 fou elaborada amb Qt 6, donant encara compatibilitat a Qt 5. Incorporà un nou sistema de reconeixement òptic de caràcters (OCR).
La versió 8.3 afegía la classificació d'imatges mitjançant una xarxa neuronal d'aprenentatge profund.

### Premis rebuts

DigiKam ha rebut els premis del lector 'TUX' de la revista Tux Magazine de les edicions 2005, 2008 i 2010 en la categoria de millor eina de gestió de fotografies digitals.

## Referències

* ↑ Noel. «El gestor y editor de imágenes DigiKam alcanza la versión 8.0.0 | LiGNUx.com». Lignux, 16-04-2023. [Consulta: 20 abril 2023].
* 1 2 Nestor, Marius. «digiKam 7.3 Open-Source Photo Management App Released with ExifTool Support, More» (en anglès americà). 9to5linux, 12-07-2021. [Consulta: 15 juliol 2021].
* 1 2 «digiKam 7.0 emplea aprendizaje profundo para el reconocimiento facial» (en castellà). MuyLinux, 24-07-2020. [Consulta: 15 juliol 2021].
* ↑ Sneddon, Joey. «digiKam 8.0 Released with OCR Tool, Better Format Support». OMG! Linux, 17-04-2023. [Consulta: 20 abril 2023].
* ↑ J.Pomeyrol. «digiKam 8.0, nueva versión mayor de la suite fotográfica». Muy Linux, 19-04-2023. [Consulta: 20 abril 2023].
* ↑ Nestor, Marius. «digiKam 8.0 Released with Qt 6 Port, Improved JPEG-XL, WebP, and AVIF Support» (en anglès americà), 13-04-2023. [Consulta: 13 abril 2023].
* ↑ Nestor, Marius. «digiKam 8.2 Open-Source Photo Management App Is Now Available for Download». Tux Machines, 30-11-2023. [Consulta: 30 novembre 2023].
* ↑ Nestor, Marius. «digiKam 8.3 Automatically Tags Images Using Deep Learning Neural Network» (en anglès americà), 15-03-2024. [Consulta: 15 març 2024].
* ↑ 2005 Readers' Choice Award, Favorite Digital Photo Management Tool
* ↑ digiKam wins TUX 2008 Readers Choice Award
* ↑ 2010 Linux Journal Readers Choice Awards

## Vegeu també

* F-Spot
* Gwenview
* Eye of GNOME
* Shotwell

## Enllaços externs

             A Wikimedia Commons hi ha contingut multimèdia relatiu a: DigiKam
* Lloc web de digiKam
* Lloc web de Kipi
# Janko Kráľ

Janko Kráľ (Liptovský Svätý Mikuláš, 24 d'abril de 1822 - Zlaté Moravce, 23 de maig de 1876) fou un poeta romàntic eslovac de la generació de Ľudovít Štúr.
Atesa la seva personalitat fosca, no se sap del tot com era físicament, malgrat que existeixin diversos retrats més o menys suposadament d'ell. Un d'ells va ser usat com a model per a l'estàtua que se'n va fer en un parc anomenat Sad Janka Kráľa (literalment el jardí de Janko Kráľ) a Bratislava - Petržalka. Král' està enterrat en el Cementiri Nacional de Martin.
Va ser una dels primers poetes que escriurien en llengua eslovaca moderna estàndard, recentment introduïda (l'any 1843) per Ľudovít Štúr i els seus companys. Hi ha una escola amb el seu nom, el Gymnázium Janka Kráľa, que es troba a Zlaté Moravce.
Parlava fluidament el francès, l'anglès, l'alemany, l'hongarès, el polonès, el rus, el serbi i el txec.

## Obres

* Zverbovaný
* Zabitý
* Zakliata panna vo Váhu a divný Janko
* Moja pieseň
* Pieseň bez mena
* Orol
* Piesne
* Potecha
* Pán v trní
* Pieseň
* Duma bratislavská
* Kríž a čiapka
* Choč
* Krajinská pieseň
* Slovo
* Duma slovenská
* Krakoviaky dobrovoľníkove
* Jarná Pieseň

## Referències

* ↑ «Janko Kráľ» (en eslovac). [Consulta: 16 setembre 2018].
# Llista de llengües oficials de Rússia

Vet aquí la llista de llengües oficials de Rússia. El rus és la llengua oficial a tota la Federació Russa. La resta de llengües són oficials en els seus corresponents territoris.
* abazí (a Karatxai-Txerkèssia)
* adigué (a Adiguèsia)
* altai (a l'Altai)
* baixkir (a Baixkíria)
* buriat (a Buriàtia)
* calmuc (a Calmúquia)
* erzya (a Mordòvia)
* iacut (a Sakhà)
* ingúix (a Ingúixia)
* kabardí (a Kabardino-Balkària i Karatxai-Txerkèssia)
* karatxai-balkar (a Kabardino-Balkària i Karatxai-Txerkèssia)
* khakàs (a Khakàssia)
* komi (a Komi)
* marí (a Marí El)
* mokxa (a Mordòvia)
* nogai (a Karatxai-Txerkèssia)
* osseta (a Ossètia del Nord - Alània)
* tàtar (al Tatarstan)
* tuvinià (a Tuvà)
* txetxè (a Txetxènia)
* txuvaix (a Txuvàixia)
* udmurt (a Udmúrtia)
A més a més, la constitució del Daguestan defineix com a llengües oficials: el rus i les llengües dels pobles del Dagestan, però no incorpora la llista d'aquestes llengües. Al Daguestan hi ha 13 llengües escrites i que per això s'acostumen a considerar les llengües oficials:
* agul
* àvar
* àzeri (llengua oficial també de l'Azerbaidjan)
* darguà
* kumyk
* lak
* lesguià
* nogai (llengua oficial també de Karatxai-Txerkèssia)
* rútul
* tabassaran
* tati
* tsakhur
* txetxè (llengua oficial també de Txetxènia)
Amb la Crisi de Crimea, l'estatus internacional de Crimea no està resolt, però segons la Federació Russa, forma part del seu territori com a República de Crimea i ciutat federal de Sebastòpol. La República de Crimea reconeix com a idiomes oficials, a més del rus:
* tàtar de Crimea
* ucraïnès

## Idiomes reconeguts

Diversos subjectes federals russos han reconegut drets per a protegir idiomes minoritaris de les seves regions. Són els següents:
* buriat (al districte dels Aga Buriàtia i Ust-Orda Buriàtia)
* carelià (a Carèlia)
* dolgan (a Sakhà)
* even (a Sakhà)
* evenki (a Evenkia i Sakhà)
* finès (a Carèlia)
* ídix (a la província autònoma dels Hebreus)
* iurac (a Nenètsia, Iamàlia i Khàntia-Mànsia)
* kazakh (a l'Altai)
* khanti (a Khàntia-Mànsia)
* komi-permià (a Permiàkia)
* koriak (a Koriàkia)
* mansi (a Khàntia-Mànsia)
* selkup (a Iamàlia)
* txuktxi (a Txukotka)
* vepse (a Carèlia)
* les llengües iukaguirs (a Sakhà)

## Vegeu també

* Llista de llengües de Rússia

## Enllaços externs

* http://www.ethnologue.com/show_country.asp?name=RUA
* http://www.peoples.org.ru/eng_index.html Arxivat 2009-04-20 a Wayback Machine.
* http://demoscope.ru/weekly/ssp/rus_lan_97_uezd_eng.php
* http://www.ethnologue.com/show_country.asp?name=RUE
# Llibertat de premsa

La llibertat de premsa és la llibertat o la immunitat dels mitjans de comunicació per a publicar o disseminar informació, ja sigui mitjançant la impressió o emissió o publicació electrònica, sense cap mena de control governamental o censura. La llibertat de premsa és indispensable per als drets individuals, una societat lliure i el govern democràtic. La Declaració Universal dels Drets Humans estableix que "[t]ot individu té dret a la llibertat d'opinió i d'expressió; això comporta el dret a no ésser inquietat per causa de les opinions i el de cercar, rebre o difondre les informacions i les idees per qualsevol mitjà d'expressió i sense consideració de fronteres."
Hi ha diverses organitzacions no governamentals que fan ús de diversos criteris per a determinar el nivell de llibertat de premsa dels estats del món com ara, els Reporters Sense Fronteres, el Comitè per a Protegir Periodistes i Freedom House.

## Referències

* ↑ Freedom of Press Arxivat 2009-08-20 a Wayback Machine.. MSN Encarta. [Consulta: 24 de juliol de 2008]
* ↑ Declaració Universal dels Drets Humans. [Consulta: 24 de juliol de 2008]

## Vegeu també

* Censura d'Internet
* Periodisme d'investigació
* Infotainment
# Agama del Sinaí

L''agama del Sinaí (Pseudotrapelus sinaitus) és una espècie de sauròpsid (rèptil) escatós de la família Agamidae. És comú als deserts que envolten el mar Roig.
Pot arribar a mesurar fins a 25 cm i la cua fa dos terços de la longitud total. Les extremitats i la cua són llargues i primes, i ofereixen una bona capacitat d'escalada,gràcies a les seves potes.
És un animal diürn i s'alimenta d'insectes i altres artròpodes, així com de plantes. Mentre que, per efecte de la calor, els mascles agafen un sorprenent color blau que atreu les femelles, aquestes últimes mostren taques de to marró-vermell.

## Referències

* ↑ Uetz P. «Pseudotrapelus sinaitus». TIGR Reptile Database (version Oct 2007). En: Species 2000 & ITIS Catalogue of Life, 30th April 2012 (Bisby F., Roskov Y., Culham A., Orrell T., Nicolson D., Paglinawan L., Bailly N., Appeltans W., Kirk P., Bourgoin T., Baillargeon G., Ouvrard D., eds)., 2012. Arxivat de l'original el 2016-03-04. [Consulta: 10 maig 2012].
* W. Kästle, H. H. Schleich and K. Kabisch. Amphibians and Reptiles of North Africa: Biology, Systematics, Field Guide. — Koeltz Scientific Books, Germany 1996
* Fitzinger 1843, Syst. Rept., 18, 81
* Heyden, C. H. G. von. 1827. Reptilien. In Rüppell, E. Atlas zu Reise im nördlichen Afrika. l. Zoologie. H. L. Brönner, Frankfurt a. M., pp. 1-24
# Diario de Castilla

El Diario de Castilla, va ser un diari electrònic castellanista creat a Valladolid l'any 2006. Va desapareìxer l'any 2010.

## Seccions

Comptava amb diferents seccions temàtiques:
* Portada
* Castella
* Actualitat
* Cultura
* Economia
* Esports
* Tecnologia
* Medi Ambient
* Agricultura
* Entrevistes
* Opinió

## Territori

A banda de les seccions temàtiques, el diari organitzava la seva informació d'acord amb l'àmbit territorial que tractava: Castella i Lleó, Castella-La Manxa, Madrid, Cantàbria i La Rioja.

## Història

A la dècada de 1970, va existir El Diario de Castilla, amb edicions a Segòvia i Àvila, el qual, amb la seva curta vida va cobrir amb relativa incidència l'actualitat autonòmica del moment.

## Vegeu també

* Castellanisme
* Castella

## Referències

* ↑ Ruiz, Álvaro G. Villalar, referencia clave en la identidad de Castilla, http://www.redimircastilla.be/histcastmo.htm Arxivat 2008-12-01 a Wayback Machine.
# Casa als carrers del Pare Roca i de Bolòs (Olot)

La casa als carrers del Pare Roca i de Bolòs fou un habitatge a la ciutat d'Olot catalogat a l'Inventari del Patrimoni Arquitectònic de Catalunya, desaparegut entre 2006 i 2009 per fer-hi un bloc d'habitatges. La plaça de Clarà, juntament amb el Passeig de Barcelona, constitueixen els dos projectes urbanístics més importants del segle xix. Vers els anys 1627 i 1731, l'actual solar de la plaça estava ocupat per l'hort i convent dels caputxins. L'any 1835, el convent, en poder dels carlins, serà incendiat per les forces governamentals. A mitjans del segle xix, s'utilitzà per a fins militars. L'any 1868 surt a la llum un projecte de la seva urbanització fet per Joan Cordomí que no es realitzarà. L'any 1871 es tira endavant el projecte de E. Pujol i el 1925 es remodelen els jardins interiors.
Torreta de caps de setmana voltada de jardí. Disposava de planta irregular, amb teulat a dues aigües, sostingut per bigues de fusta; les teules eren planes i era destacable la decoració en terracota de sota la cornisa, imitant arquets cecs. S'hi accedia per un porxo amb teulat a dues aigües, sostingut per bigues de fusta. Destacava la tribuna amb balustrades a la façana est que es transformava en terrassa al pis superior; estava decorada amb motius d'escacs fets de terracota.

## Notes

* 1 2 Text importat de: «CASA AL CARRER PARE ROCA - XAVIER BOLÓS (Enderrocat)». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural. Llicència CC-0 [Importat: 23 setembre 2016] (Vegeu l'avís legal per a reutilitzacions).

## Vegeu també

* Casa al carrer Pare Roca, 4
* Casa al carrer Pare Roca, 10
# Joan Estruch

«Joan Estruch» té aquests significats:
* Joan Estruch i Gibert, sociòleg català.
* Joan Estruch Tobella, escriptor català.
* Guitarres Juan Estruch, marca de guitarres i altres instruments musicals.